พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏอุดรธานีพ.ศ. ๒๕๕๒ ภูมิพลอดุลยเดช ป.ร.ให้ไว้ ณ วันที่ ๑๔ กันยายนพ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏอุดรธานีอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย กับมาตรา ๕๖ วรรคสอง และมาตรา ๖๐ วรรคสองแห่งพระราชบัญญัติมหาวิทยาลัยราชภัฏ พ.ศ. ๒๕๔๗ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏอุดรธานี พ.ศ. ๒๕๕๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓[๒]ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยราชภัฏอุดรธานีดังต่อไปนี้(๑)สาขาวิชาการบัญชี มีปริญญาสามชั้น คือ(ก)เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บัญชีมหาบัณฑิต ใช้อักษรย่อ บช.ม.(ค)ตรี เรียกว่า บัญชีบัณฑิต ใช้อักษรย่อ บช.บ.(๒)สาขาวิชาครุศาสตร์ มีปริญญาสามชั้น คือ(ก)เอก เรียกว่า ครุศาสตรดุษฎีบัณฑิต ใช้อักษรย่อ ค.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ครุศาสตรมหาบัณฑิต ใช้อักษรย่อ ค.ม.(ค)ตรี เรียกว่า ครุศาสตรบัณฑิต ใช้อักษรย่อ ค.บ.(๓)สาขาวิชาเทคโนโลยี มีปริญญาหนึ่งชั้น คือ ตรีเรียกว่า เทคโนโลยีบัณฑิต ใช้อักษรย่อ ทล.บ.(๔)สาขาวิชานิติศาสตร์ มีปริญญาสามชั้น คือ(ก)เอก เรียกว่า นิติศาสตรดุษฎีบัณฑิต ใช้อักษรย่อ น.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า นิติศาสตรมหาบัณฑิต ใช้อักษรย่อ น.ม.(ค)ตรี เรียกว่า นิติศาสตรบัณฑิต ใช้อักษรย่อ น.บ.(๕)สาขาวิชานิเทศศาสตร์ มีปริญญาสามชั้น คือ(ก)เอก เรียกว่า นิเทศศาสตรดุษฎีบัณฑิต ใช้อักษรย่อ นศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า นิเทศศาสตรมหาบัณฑิต ใช้อักษรย่อ นศ.ม.(ค)ตรี เรียกว่า นิเทศศาสตรบัณฑิต ใช้อักษรย่อ นศ.บ.(๖)สาขาวิชาบริหารธุรกิจ มีปริญญาสามชั้น คือ(ก)เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค)ตรี เรียกว่า บริหารธุรกิจบัณฑิต ใช้อักษรย่อ บธ.บ.(๗)สาขาวิชารัฐประศาสนศาสตร์ มีปริญญาสามชั้น คือ(ก)เอก เรียกว่า รัฐประศาสนศาสตรดุษฎีบัณฑิต ใช้อักษรย่อ รป.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า รัฐประศาสนศาสตรมหาบัณฑิต ใช้อักษรย่อ รป.ม.(ค)ตรี เรียกว่า รัฐประศาสนศาสตรบัณฑิต ใช้อักษรย่อ รป.บ.(๘)สาขาวิชาวิจิตรศิลป์และประยุกต์ศิลป์ มีปริญญาสามชั้น คือ(ก)เอก เรียกว่า ศิลปดุษฎีบัณฑิต ใช้อักษรย่อ ศล.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ศิลปมหาบัณฑิต ใช้อักษรย่อ ศล.ม.(ค)ตรี เรียกว่า ศิลปบัณฑิต ใช้อักษรย่อ ศล.บ.(๙)สาขาวิชาวิทยาศาสตร์ มีปริญญาสามชั้น คือ(ก)เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค)ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๐)สาขาวิชาวิศวกรรมศาสตร์ มีปริญญาสามชั้น คือ(ก)เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค)ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๑๑)สาขาวิชาศิลปศาสตร์ มีปริญญาสามชั้น คือ(ก)เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค)ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๒)สาขาวิชาเศรษฐศาสตร์ มีปริญญาสามชั้น คือ(ก)เอก เรียกว่า เศรษฐศาสตรดุษฎีบัณฑิต ใช้อักษรย่อ ศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า เศรษฐศาสตรมหาบัณฑิต ใช้อักษรย่อ ศ.ม.(ค)ตรี เรียกว่า เศรษฐศาสตรบัณฑิต ใช้อักษรย่อ ศ.บ.(๑๓)สาขาวิชาสาธารณสุขศาสตร์ มีปริญญาสามชั้น คือ(ก)เอก เรียกว่า สาธารณสุขศาสตรดุษฎีบัณฑิต ใช้อักษรย่อ ส.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า สาธารณสุขศาสตรมหาบัณฑิต ใช้อักษรย่อ ส.ม.(ค)ตรี เรียกว่า สาธารณสุขศาสตรบัณฑิต ใช้อักษรย่อ ส.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๔ครุยวิทยฐานะของมหาวิทยาลัยราชภัฏอุดรธานี มีสามชั้น ดังต่อไปนี้(๑)ครุยดุษฎีบัณฑิต เป็นเสื้อคลุมทำด้วยผ้าโปร่งสีขาวผ่าอกตลอดยาวเหนือข้อเท้าพอประมาณ แขนเสื้อกว้างและยาวตกข้อมือ ปลายแขนปล่อยมีสำรดรอบขอบ สำรดต้นแขน และสำรดปลายแขน โดยพื้นสำรดทำด้วยผ้าสักหลาดสีน้ำเงินกว้าง ๑๐ เซนติเมตร มีแถบสีทอง กว้าง ๑ เซนติเมตร ที่ริมทั้งสองข้าง เว้นระยะห่าง๐.๕ เซนติเมตร ทั้งสองข้าง ทาบแถบสีทอง กว้าง ๑ เซนติเมตร เว้นระยะห่าง ๐.๕เซนติเมตร ทั้งสองข้าง ทาบแถบสีทอง กว้าง ๐.๕ เซนติเมตร ตอนกลางสำรดเป็นแถบสีเขียวกว้าง ๓ เซนติเมตร และมีแถบสีประจำคณะ กว้าง ๐.๕ เซนติเมตร จำนวน ๓ แถบระยะห่างระหว่างแถบสีประจำคณะ ๐.๕ เซนติเมตร อยู่กลางสำรดและมีตราสัญลักษณ์มหาวิทยาลัยทำด้วยโลหะดุนนูนสีเงิน สูง ๔ เซนติเมตรติดบนสำรดรอบขอบด้านหน้าอกทั้งสองข้าง(๒)ครุยมหาบัณฑิต เช่นเดียวกับครุยดุษฎีบัณฑิต เว้นแต่ตอนกลางสำรดรอบขอบ สำรดต้นแขนและสำรดปลายแขน มีแถบสีประจำคณะ กว้าง ๐.๕ เซนติเมตร จำนวน ๒ แถบระยะห่างระหว่างแถบสีประจำคณะ ๐.๕ เซนติเมตร(๓)ครุยบัณฑิต เช่นเดียวกับครุยมหาบัณฑิต เว้นแต่ตอนกลางสำรดรอบขอบสำรดต้นแขนและสำรดปลายแขน มีแถบสีประจำคณะ กว้าง ๐.๕ เซนติเมตร จำนวน ๑ แถบมาตรา ๕เข็มวิทยฐานะของมหาวิทยาลัยราชภัฏอุดรธานีมีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนลงยา สูง ๓.๕ เซนติเมตรด้านหลังจารึกอักษรย่อชื่อปริญญามาตรา ๖ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย และคณาจารย์ ของมหาวิทยาลัยราชภัฏอุดรธานี มีดังต่อไปนี้(๑)นายกสภามหาวิทยาลัย ครุยเป็นเสื้อคลุมทำด้วยผ้าโปร่งสีขาวผ่าอกตลอดยาวเหนือข้อเท้าพอประมาณ แขนเสื้อกว้างและยาวตกข้อมือ ปลายแขนปล่อยมีสำรดรอบขอบ สำรดต้นแขน และสำรดปลายแขน โดยพื้นสำรดทำด้วยผ้าสักหลาดสีน้ำเงินกว้าง ๑๒ เซนติเมตร มีแถบสีทอง กว้าง ๑ เซนติเมตร ที่ริมทั้งสองข้าง เว้นระยะห่าง๐.๗๕ เซนติเมตร ทั้งสองข้างทาบแถบสีทอง กว้าง ๐.๕ เซนติเมตร เว้นระยะห่าง ๐.๗๕ เซนติเมตรทั้งสองข้าง ทาบแถบสีทอง กว้าง ๑.๕ เซนติเมตร ตอนกลางสำรดเป็นแถบสีเขียว กว้าง ๓เซนติเมตร และมีดิ้นสีทองอยู่กลางสำรดมีสายสร้อยทำด้วยโลหะสีทองกึ่งกลางสายสร้อยมีตราสัญลักษณ์มหาวิทยาลัยทำด้วยโลหะฉลุสีทองสูง ๕ เซนติเมตร ประดับระหว่างไหล่ทั้งสองข้าง(๒)กรรมการสภามหาวิทยาลัย เช่นเดียวกับนายกสภามหาวิทยาลัย เว้นแต่ไม่มีสายสร้อยประดับและมีตราสัญลักษณ์มหาวิทยาลัยทำด้วยโลหะดุนนูนสีทอง สูง ๕ เซนติเมตรติดบนสำรดรอบขอบด้านหน้าอกทั้งสองข้าง(๓)คณาจารย์ ครุยเป็นเสื้อคลุมทำด้วยผ้าโปร่งสีขาวผ่าอกตลอดยาวเหนือข้อเท้าพอประมาณแขนเสื้อกว้างและยาวตกข้อมือ ปลายแขนปล่อยมีสำรดรอบขอบ สำรดต้นแขนและสำรดปลายแขน โดยพื้นสำรดทำด้วยผ้าสักหลาดสีแสด กว้าง ๑๐เซนติเมตร มีแถบสีทอง กว้าง ๑ เซนติเมตร ที่ริมทั้งสองข้าง เว้นระยะห่าง ๐.๕เซนติเมตร ทั้งสองข้าง ทาบแถบสีทอง กว้าง ๐.๕ เซนติเมตร เว้นระยะห่าง ๐.๕เซนติเมตร ทั้งสองข้าง ทาบแถบสีทอง กว้าง ๑.๕ เซนติเมตร ตอนกลางสำรดเป็นแถบสีเขียวกว้าง ๒ เซนติเมตร และมีดิ้นสีทองอยู่กลางสำรดและมีตราสัญลักษณ์มหาวิทยาลัยทำด้วยโลหะดุนนูนสีทอง สูง ๕ เซนติเมตรติดบนสำรดรอบขอบด้านหน้าอกทั้งสองข้างมาตรา ๗สีประจำคณะ มีดังต่อไปนี้(๑) คณะครุศาสตร์ สีฟ้า(๒) คณะเทคโนโลยี สีแดง(๓) คณะมนุษยศาสตร์และสังคมศาสตร์ สีแสด(๔) คณะวิทยาการจัดการ สีชมพู(๕) คณะวิทยาศาสตร์ สีเหลืองมาตรา ๘ ให้มหาวิทยาลัยราชภัฏอุดรธานีจัดทำครุยวิทยฐานะเข็มวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๙ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการประกาศใช้บังคับพระราชบัญญัติมหาวิทยาลัยราชภัฏ พ.ศ. ๒๕๔๗ประกอบกับมาตรา ๕๖ วรรคสอง และมาตรา ๖๐ วรรคสองแห่งพระราชบัญญัติดังกล่าวบัญญัติว่าการกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไร และการกำหนดลักษณะ ชนิด ประเภทและส่วนประกอบของครุยวิทยฐานะ เข็มวิทยฐานะ และครุยประจำตำแหน่งให้ตราเป็นพระราชกฤษฎีกาจึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยราชภัฏอุดรธานี(ฉบับที่ ๒) พ.ศ. ๒๕๕๙[๓]มาตรา๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๔ ให้กำหนดปริญญาในสาขาวิชาศิลปะและอักษรย่อสำหรับสาขาวิชาศิลปะสำหรับนักศึกษาในสาขาวิชาศิลปะซึ่งเข้าศึกษาตั้งแต่ปีการศึกษา๒๕๔๘ ถึงปีการศึกษา ๒๕๕๔ มีปริญญาหนึ่งชั้น คือ ตรี เรียกว่า ศิลปบัณฑิต ใช้อักษรย่อ ศ.บ.มาตรา๕ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยราชภัฏอุดรธานีได้เปิดสอนสาขาวิชาเศรษฐศาสตร์และสาขาวิชาสาธารณสุขศาสตร์เพิ่มขึ้น และแก้ไขชื่อสาขาวิชาและอักษรย่อสำหรับสาขาวิชาของสาขาวิชาศิลปะ เป็นสาขาวิชาวิจิตรศิลป์และประยุกต์ศิลป์ เพื่อให้สอดคล้องกับประกาศกระทรวงศึกษาธิการเรื่อง หลักเกณฑ์การกำหนดชื่อปริญญา พ.ศ. ๒๕๔๙ และประกาศกระทรวงศึกษาธิการ เรื่องหลักเกณฑ์การกำหนดชื่อปริญญา (ฉบับที่ ๒) พ.ศ. ๒๕๕๑สมควรกำหนดปริญญาในสาขาวิชาและอักษรย่อสำหรับสาขาวิชาดังกล่าว จึงจำเป็นต้องตราพระราชกฤษฎีกานี้ปริญสินีย์/ผู้จัดทำ๑๑ เมษายน ๒๕๕๔คุณากร/ผู้ตรวจชวัลพร/เพิ่มเติม๑๔ กันยายน ๒๕๕๙[๑] ราชกิจจานุเบกษาเล่ม ๑๒๖/ตอนที่ ๗๐ ก/หน้า ๓๑/๒๓ กันยายน ๒๕๕๒[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยราชภัฏอุดรธานี (ฉบับที่ ๒) พ.ศ. ๒๕๕๙[๓] ราชกิจจานุเบกษาเล่ม ๑๓๓/ตอนที่ ๗๑ ก/หน้า ๑๔/๑๖ สิงหาคม ๒๕๕๙